*Tämä artikkeli käsittelee vuonna 1980 perustettua lehteä. Aiempia samannimisiä julkaisuja luetellaan täsmennyssivulla.*

**Iltalehti** (**IL**) on suomalainen iltapäivälehti ja verkkopalvelu. Se perustettiin vuonna 1980 *Uuden Suomen* iltapäiväpainokseksi. *Iltalehden* kustantaja on Alma Media -konserniin kuuluva Alma Media Suomi Oy. Lehden vastaava päätoimittaja on Perttu Kauppinen.

*Iltalehti* ilmestyy kuutena päivänä viikossa, maanantaista lauantaihin. Lauantaisin ilmestyvä lehti on myynnissä koko viikonlopun ja sisältää myös Viikonvaihde-liitteen.*lähde?*

*Iltalehti* on Suomen toiseksi suurin digitaalinen uutismedia ja sanomalehti. KMT 2023 -tutkimuksen mukaan *Iltalehden* verkkopalvelulla ja paperilehdellä on viikoittain yhteensä 2,83 miljoonaa lukijaa. Keskimääräisellä paperilehden numerolla on 175 000 lukijaa .

Suomalaiset luottavat iltapäivälehtiin vähemmän kuin päivälehtiin tai TV-uutisiin. Uutismedia verkossa 2023 -tutkimuksen mukaan *Iltalehteä* ja sen kilpailijaa *Ilta-Sanomia* pitää luotettavana tai melko luotettavana 65 prosenttia suomalaisista.  *Helsingin Sanomia* pitää luotettavana tai melko luotettavana 81 prosenttia suomalaisista. Suurinta epäluottamus iltapäivälehtiin on vasemmistoliiton äänestäjissä.*lähde?*

*Iltalehden* journalismia käsiteltiin Julkisen sanan neuvostossa vuosina 2014–2023 yhteensä 86 kertaa. Näistä tapauksista lehti sai 35 langettavaa päätöstä, enemmän kuin mikään muu suomalaismedia. Seuraavina tulivat Yle (83 käsittelyä, 27 langettavaa päätöstä), *Ilta-Sanomat* (56, 24) ja *Helsingin Sanomat* (69, 17).

Levikki
-------

Lähteet:

Iltalehti verkossa
------------------

*Iltalehden* verkkosivut avattiin 5. lokakuuta 1995 nimellä Iltalehti Online, joka oli käytössä vuoteen 2006 asti. *Iltalehden* verkkosivustolla vierailee viikoittain noin 3,1 miljoonaa eri kävijää (tilanne viikolla 4/2015) ja se on kävijämääriensä perusteella Suomen toiseksi suosituin verkkosivusto.

*Iltalehti* ylläpiti aiemmin verkkosivuillaan avointa keskustelupalstaa, joka kuitenkin suljettiin joulukuussa 2015 lehden siirtyessä uutisten kommentoinnin esimoderoituun malliin.

Maaliskuussa 2021 Iltalehti perusti maksullisen digitaalisen Plus-palvelun. Palvelulla oli syyskuussa 2023 noin 50000 tilaajaa  ja se on Helsingin Sanomien jälkeen Suomen toiseksi tilatuin digitaalinen lehti. 

Maaliskuussa 2022 *Iltalehti* avasi verkkosivuillaan tilaajilleen lehden ensimmäisen vuosikymmenen 1980-luvun kaikki lehdet digitoituina näköislehtinä.  Saman vuoden kesäkuussa tuli luettavaksi 1990-luvun lehdet  ja syyskuussa arkistoon julkaistiin kaikki 2000-luvun lehdet eli kaikki tähän mennessä ilmestyneet lehdet ovat nyt luettavissa.

Iltalehti-lehden historiaa
--------------------------

Vuonna 1913 Helsingissä ilmestyi *Iltalehti*-niminen lehti, jonka vastaava toimittaja oli Juho Torvelainen. *Iltalehti*-nimistä lehteä julkaistiin myös vuosina 1919–1930, silloinkin *Uuden Suomen* rinnakkaisjulkaisuna. Ennen *Iltalehteä Ilta-Sanomien* kilpailijana ilmestyi 1973–1975 Yhtyneiden Kuvalehtien *Iltaset*.

Vuonna 2023 Iltalehti poisti verkkosivujensa arkistoista kaikkiaan 33 Ukrainan sotaa käsittelevää artikkelia, jotka oli kirjoittanut lehden ukrainalainen avustaja, kun oli käynyt ilmi, että juttujen valokuvat eivät olleet hänen itsensä ottamia, toisin kuin hän oli väittänyt.

Sisältö
-------

*Journalisti*-lehden laskelmien mukaan vuosina 2023–2024 *Iltalehti* oli kirjoituksissaan ammattiyhdistysliikettä kohtaan kriittisempi kuin *Helsingin Sanomat* tai *Kaleva* ja vertailluista eniten Orpon hallituksen linjoilla. *Iltalehti* käsitteli ammattiyhdistysliikettä näkökulmateksteissään pelkästään kriittiseen sävyyn. Se julkaisi Orpon hallitukselle myötämielisiä tekstejä yli kaksi kertaa useammin kuin Helsingin Sanomat.

Päätoimittajat
--------------

Seuraavat henkilöt ovat toimineet Iltalehden päätoimittajina vuodesta 1980 alkaen:

* 1980–1983: Johannes Koroma
* 1983–1984: Mauno Saari
* 1984–1987: Ralf Friberg
* 1987–1994: Veli-Antti Savolainen
* 1994–2001: Pekka Karhuvaara
* 2001–2004: Petri Hakala
* 2005–2018: Kari Kivelä
* 2018: vt. Perttu Kauppinen
* 2018–2021: Erja Yläjärvi
* 2021→ Perttu Kauppinen

Kritiikkiä
----------

Professorit Heikki Luostarinen ja Raimo Salokangas päätyivät vuonna 2022 tekemässään tutkimuksessa arvioon, että *Iltalehden* pääkirjoitus noudattelee pitkälti Kokoomuksen poliittista linjaa. Luostarisen ja Salokankaan mukaan artikkeleissaan *Iltalehti* kehuu porvarihallitusta ja haukkuu punavihreää hallitusta. Professorien mukaan lehden toimintaa voi kuvata teräväksi vallan vahtikoiran työksi, mutta myös poliittisten sympatioiden ja antipatioiden ohjaamaksi journalismiksi. Lehden kieli ei ole heidän mukaansa pelkästään kriittistä, vaan usein kohteitaan halventavaa ja naurunalaistavaa.

Muun muassa Iltalehden tutkiva toimittaja Jarno Liski arvosteli Luostarisen ja Salokankaan tutkimusmetodeja. Myöhemmin Luostarinen ja Salokangas totesivat kirjoittaneensa väitteensä tarkoituksellisen räväkästi ja revitellen nähdäkseen, miten Iltalehti reagoi siihen. Tutkimusta ei ole julkaistu vertaisarvioidussa lehdessä.

Katso myös
----------

* Luettelo suomalaisista sanomalehdistä

Lähteet
-------

1. ↑  Lyhenneluettelo: I *Kotimaisten kielten keskus*.  Arkistoitu 28.11.2020. Viitattu 22.1.2016.
2. ↑  Kivelä, Kari: Iltalehden linja: *Iltalehti*.  13.3.2009.  Arkistoitu 13.3.2009. Viitattu 21.9.2020.
3. ↑  Perttu Kauppinen on valittu Iltalehden vastaavaksi päätoimittajaksi *Helsingin Sanomat*.  16.2.2021.  Arkistoitu 16.2.2021. Viitattu 18.3.2021.
4. ↑  Media Audit Finland: KMT 2023 *mediaauditfinland.fi*.
5. 1 2  Uutismedia verkossa 2023 *trepo.tuni.fi*.  Arkistoitu 14.6.2023. Viitattu 26.9.2023.
6. ↑  Honkonen, Marja: Moni toimitus saa Julkisen sanan neuvoston nuhteet vain, koska ei lue palautteita. Journalisti kävi läpi JSN:n päätökset kymmenen vuoden ajalta. Eniten langettavia sai Iltalehti.  *Journalisti*, 8.12.2023. Artikkelin verkkoversio. Viitattu 24.2.2024.
7. ↑   (Arkistoitu – Internet Archive)
8. ↑   (Arkistoitu – Internet Archive)
9. ↑   (Arkistoitu – Internet Archive)
10. ↑   (Arkistoitu – Internet Archive)
11. ↑
12. ↑   (Arkistoitu – Internet Archive)
13. ↑
14. ↑
15. ↑  Partanen, Joonas: Iltalehden nettisivut julkaistiin tasan 25 vuotta sitten – katso miltä ne ovat vuosien varrella näyttäneet *Iltalehti*.  Arkistoitu 7.10.2020. Viitattu 5.10.2020.
16. ↑  Suomen web-sivustojen viikkoluvut TNS.  Arkistoitu 5.2.2015. Viitattu 28.1.2015.
17. ↑  Iltalehti uudistaa verkkokeskusteluaan *iltalehti.fi*.  17.11.2015. Alma Media Oyj.  Arkistoitu 21.12.2015. Viitattu 19.12.2015.
18. ↑  Iltalehti tavoittaa yli 2,8 miljoonaa suomalaista joka viikko – Iltalehti Plus jatkaa myös kasvuaanViitattu 26.9.2023
19. ↑  "Rasvattu vanki luikahti soppaluukusta" – lue tämä ja paljon muuta 1980-luvun Iltalehdistä, nyt digitaalisena! *Iltalehti*.  9.3.2022.  Arkistoitu 9.3.2022. Viitattu 9.3.2022.
20. ↑   Partanen, Joonas: 90-luvun Iltalehdet - ysäriarkisto tarjoaa 1990-luvun lehdet  20.6.2022. Iltalehti. Viitattu 21.9.2022.
21. ↑   Partanen, Joonas: 2000-luvun Iltalehdeen koko arkisto nyt julki - koko IL historia luettavissa  20.9.2022. Iltalehti. Viitattu 21.9.2022.
22. ↑  Kivioja, Pasi: *Alaston lööppi. Millaiset uutiset myyvät tabloid-lehtiä – ja miksi? Lähitarkastelussa Ilta-Sanomien lööpit, etusivut ja myyntiluvut vuonna 2002*. Pro gradu -tutkielma. Tampere: Tiedotusopin laitos, Tampereen yliopisto, 2004. Tutkielma verkossa (pdf).  (Arkistoitu – Internet Archive)
23. ↑  Media | Iltalehti poisti kokonaan 33 Ukrainan sotaa käsittelevää artikkeliaan – Avustajan työssä "epäeettistä toimintaa" *Helsingin Sanomat*.  30.5.2023. Viitattu 21.9.2023.
24. ↑  Manu Haapalainen: "Viisaampi väistää" – Journalisti selvitti, miten kolme lehteä otti kantaa ay-liikkeen ja hallituksen kiistaan *Journalisti*.  7.3.2024. Viitattu 14.3.2024.
25. ↑  Iltalehden tarina *Iltalehti*. Viitattu 11.5.2023.
26. ↑  Puheenvuoro Kanavassa: Iltalehden poliittinen jyrkkyys on kasvussa, sanovat professorit tutkimukseensa vedoten *Suomenkuvalehti.fi*.  1.6.2022.  Arkistoitu 3.6.2022. Viitattu 3.6.2022.
27. ↑  Muuttuuko koko media iltapäivälehdiksi verkkolukijoita houkutellessaan – ja tarttuvatko samat tehokeinot jopa tutkimukseen?Viitattu 26.9.2023

Aiheesta muualla
----------------

* Iltalehden kotisivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Alma Media Oyj |
| --- |
|  |
| Alma Career | 
* Jobs.cz
* Prace.cz
* CVOnline
* Profesia.sk
* MojPosao.net
* MojPosao.ba
* Jobly

 |
|  |
| Alma Consumer | 
* Iltalehti
* Ampparit.com
* Autojerry.fi
* Autotalli.com
* Gofinland
* Etua.fi
* Etuovi.com
* Katsastushinnat.fi
* Konepörssi
* Kotikokki.net
* NettiX
* OviPro
* Rantapallo.fi
* Telkku.com
* Urakkamaailma.fi
* Vuokraovi.com

 |
|  |
| Alma Talent | 
* Arvopaperi
* Kauppalehti
* Mediuutiset
* Mikrobitti
* SM Mega
* Talouselämä
* Tekniikka&Talous
* Tivi
* Uusi Suomi

 |

 |